Bilbombene i London juni 2007

Bilbombene i London juni 2007 refererer til to bilbomber som ble funnet i City of Westminster i London den 29. juni. Begge bomber ble detonert i kontrollerte eksplosjoner, og det ble ingen skader på personer eller bygninger. 

Den første bomben ble oppdaget ca. kl. 01.25 lokal tid da ambulansepersonale ankom nattklubben Tiger Tiger i Haymarket for å hente en mann som hadde falt der. De så at det røk eller dampet fra noe i en parkert Mercedes, og meldte fra til politiet. Det viste seg at de hadde sett  bensindamp. Omkring kl. 04.00 lokal tid ble det rapportert at det hadde blitt funnet to store gassbeholdere og et betydelig antall spiker i bilen. 

Den andre bomben ble funnet i en blå Mercedes i Cockspur Street, like i nærheten av den første. Den ble ikke oppdaget før bilen hadde blitt tauet vekk, ettersom den var feilparkert.

Hendelsesforløp
 Tid (UTC+1)Hendelsesforløp  29. juni 2007 01:25 Et team fra London Ambulance Service rapporterte at de så røyk i en bil parkert på Haymarket. Øyevitner hevdet å ha sett at bilen ble kjørt «uregelmessig» og at den så krasjet inn i søplekasser før sjåføren gikk ut og løp unna. 02:00 Metropolitan Police undersøkte bilen og sperret av området. 02:30 En bil ble funnet feilparkert i Cockspur Street, nær Trafalgar Square. 03:30 Den andre bilen ble fraktet til en inntauingsgarasje i Park Lane. Politiet uskadeliggjorde samtidig den første bomben manuelt. 04:00 Et vitne så politiet fjerne gassbeholdere fra den første bilen. 08:00 Piccadilly Circus undergrunnsstasjon ble stengt. 10:25 Den første bilen ble flyttet fra Haymarket til Forensic Explosives Laboratory på DSTL Fort Halstead i Kent.  10:30 Cobra møttes, og Piccadilly Circus undergrunnsstasjon ble åpnet igjen.  14:30Park Lane ble stengt etter at nok en mistenkelig bil ble funnet i den underjordiske inntauingsgarasjen. 15:45Politiet sendte en robot for å undersøke bilen i Park Lane. 17:00 Politiet stengte av Fleet Street etter å ha funnet enda en mistenkelig bil.  18:00Fleet Street ble gjenåpnet etter at det ikke var funnet noe i bilen der.19:00Politiet bekreftet at det var funnet en bombe i bilen i Park Lane. 20:45Politiet bekreftet at det befant seg spiker, bensin og gassbeholdere i begge biler.

Den første bomben
En lys grønn Mercedes-Benz 300E på Haymarket skal ha inneholdt 60 liter bensin, gassbeholdere og takspiker.BBC News: Q&A: Car bomb investigation, July 29, 2007 Politiet rapporterte at funnene skulle analyseres av rettsmedisinere. Uten å fortelle hvor mye gass det dreide seg om, bekreftet de at det var nok til å forårsake «alvorlig skade eller tap av liv». Ifølge Sky News dreide det seg om propantanker av en type som brukes til terrassevarmere.

Den andre bomben

Den andre bomben ble funnet i en blå Mercedes-Benz 280E som antas å ha blitt forlatt i samme område på omtrent samme tid. Den var feilparkert i Cockspur Street, og fikk en parkeringsbot omkring 02.30 lokal tid. Omkring 03.30 ble den tauet inn til Park Lane, hvor den ble plassert i en underjordisk garasje. Staben kjente bensinlukt, og etter å ha hørt om den første bomben tilkalte de politiet.

Mistenkte
Amerikanske tjenestemenn fortalte NBC News at tre menn, angivelig fra Birmingham, hadde blitt identifisert. Kanalen fortalte videre at én av de tre kunne være en kjenning av Dhiren Barot, en indisk konvertitt til islam som ble dømt til fengsel på livstid i 2006 for å ha planlagt å fylle limousiner med eksplosiver av en type som ligner de som ble funnet i London, og parkere dem i garasjer under hoteller og kontorbygninger. Bharot beskrives av politiet som en sentral person i Al-Qaida, som også skal ha planlagt angrep i USA.MSNBC and NBC News: U.K. police hunt for London car bomb plotters, June 30, 2007

Arrestasjoner
Åtte personer ble arrestert i forbindelse med angrepet mot lufthavnen og bilbombene i London. Ingen av dem er direkte knyttet til bilbombene, men det antas at det er en sammenheng mellom de to hendelsene. 
 Dr. Bilal Abdullah, 27 år, født i Storbritannia og flyttet til Irak som barn.  Angivelig en av de to som var i bilen på lufthavnen, og ble arrestert der umiddelbart etter angrepet.
 Dr. Kafeel Ahmed, født i Bangalore i India , angivelig en av de to som var i bilen på lufthavnen. Arrestert umiddelbart etter angrepet, og ført til sykehus i kritisk tilstand med brannskader på 90% av kroppen.http://news.bbc.co.uk/1/hi/uk/6264230.stm 
 Dr. Mohammed Asha, 26 år, fra Jordan. Arrestert på M6. 
 Marwah Dana Asha, 27 år, fra Jordan. Gift med Mohammed Asha, og arrestert sammen med ham på M6.
 Dr. Mohammes Haneef, 27 år, fra Bangalore i India. Arrestert på Brisbane lufthavn.
 Dr. Sabeel Ahmed, 26 år, født i Bangalore i India. Arrestert i Liverpool. Jobber som lege på Halton Hospital i Cheshire. 
 Ikke navngitt mann, 28 år, fra Saudi-Arabia. Arrestert i Houston i Renfrewshire. Angivelig medisinstudent ved Royal Alexandra Hospital. 
 Ikke navngitt mann, 25 år, fra Saudi-Arabia. Arrestert i Houston i Renfrewshire sammen med 28-åringen, skal også være student ved Royal Alexandra Hospital.

Etterspill
En talsperson for Pride London uttalte at ruten for deres parade 30. juni ville forbli uendret, men at det ble tatt ekstra sikkerhetshensyn, som å fjerne søplekasser langs ruten. Politiet tror ikke at bombene var ment å  ramme dette arrangementet. 

Det kom en rekke andre meldinger om mistenkelige biler, blant annet i Fleet Street i City of London og Warrington, åstedet for et bombeangrep i 1993.

For de fleste fungerte byen som normalt. De fleste barer og klubber var åpne på kvelden.Bomb alerts and travel chaos fail to deter West End revelers The Guardian Unlimited June 30, 2007 Borgermester Ken Livingstone oppfordret samfunnet til å stå sammen mot terrorisme. 

Sikkerheten på Wimbledonturneringen ble styrket. 

Glasgowangrepet

Som følge av dette ble beredskapsnivået i Storbritannia hevet til høyeste nivå, idet man fryktet et større angrep.UK Home Office: Current Threat Level Den 4. juli ble beredskapsnivået senket til nest høyeste nivå igjen.NRK: 

Referanser

 Eksterne lenker 

 In pictures: Car bomb discovered (BBC)
 London mayor calls for vigilance (BBC)
 Metropolitan Police press conference (video) (BBC)
 Public On Alert As Car Bombing Foiled (Sky News)
 Al-Jazeera News coverage (in English)

Kategori:Bombeanslag
2007-06
London 2007-06